《玲珑四犯 送廿子明还豫章》
明代·俞彦

歌罢尊空，奈陌上骊驹，又自催早。握手河梁，极目水天绵邈。

孤客荏冉征途，泪染断肠芳草。笑年年、季子裘敝，惟有舌存未老。

暮云春树江东道。任王孙、去来谙饱。中原漫道稀麟凤，故把刘宝恼。

寻想翠幄夜阑，醉梦里、狂情杳眇。更甚时，并辔油壁，殢人娇好。

作者简介：［明］（约公元一六一五年前后在世）字仲茅，上元人。生卒年均不详，约明神宗万历四十三年前后在世。万历二十九年（公元一六0一年）进士。历官光禄寺少卿。彦长于词，尤工小令，以淡雅见称。词集今失传，仅见于各种选本中。